Kramphaftovi sa minulý rok podarilo preraziť vďaka EP na Amsterdamskom Rwina records so zvukom niekde na pomedzí hip-hopu, juke a dubstepu, v Bratislave budeme okrem jeho vlastnej produkcie počuť tracky spriaznených duší ako Kuedo a Om Unit.
O mladom producentovi Jameszoo budeme ešte len počuť – jeho domovským vydavateľstvom je Kindred Spirits ("Blue Note Amsterdamu"), kde sa jazz a soul spolčuje s hip-hopom a post-dilla beatmi. Koncom februára vyšlo jeho prvé EP, ktoré budeme mať v Nu Spirit Clube možnosť počuť medzi prvými.
Z neďalekého Olomouca príde Pauser, boogie/funk/soul crate digger a po DTonatovi ďalšia spojka z tamojšieho "wonky" podhubia. Z Moravského Svätého Jána pochádza Jimmy Pé z netlabelu Gergaz, vďaka ktorému sa jeho tvorba dostáva aj do foldrov DJov z medzinárodnej beatovej scény.
Moov To Amsterdam
17. marec 2012, Nu Spirit Club
Kramphaft (NL), Jameszoo (NL), Pauser (CZ), Jimmy Pé (SK), Stratasoul (SK)
Visuals: TwoTwenty
Publikoval: Redakcia GREGI.NET